EkBass/fiwiki-20250220-pages-articles huggingface dataset:
Donna Haraway

Donna Haraway (s. 1944) on yhdysvaltalainen tekniikan tutkija ja feminismin teoreetikko. Hän väitteli tohtoriksi Yalen yliopiston biologian laitoksella vuonna 1972. Nykyisin Haraway toimii Kalifornian yliopistossa Santa Cruzissa tietoisuuden historian professorina sekä feministisen teorian ja teknotieteen professorina The European Graduate School -yliopistossa Saas-Feessä Sveitsissä. Aikaisemmin hän on opettanut naistutkimusta ja tieteen historiaa Havaijin yliopistossa (1971–1974), sekä Johns Hopkinsin yliopistossa (1974–1980). Vuonna 2002 Haraway palkittiin elämäntyöstään J. D. Bernal -palkinnolla. Harawayn Kyborgimanifestia (A Manifesto for Cyborgs. Science, Technology, and Socialist-Feminism in the Late Twentieth Century, 1985) pidetään niin feministisen teorian kuin kyberkulttuurin klassikkona. Se on eräs kyberfeminismin keskeisimpiä tekstejä. Haraway hahmottelee kyborgimanifestissa ajatusta uudenlaisesta feministisestä ajattelusta, joka ei koe tekniikkaa itselleen vieraana vaan potentiaalisesti valtauttavana asiana. Kyborgin käsite viittaa Harawaylla ensisijaisesti mahdollisuuteen purkaa länsimaisen filosofian perinteisiä kaksijakoisuuksia kuten esimerkiksi ihminen ja kone, nainen ja mies sekä luonto ja kulttuuri. == Katso myös == * Postgenderismi * Posthumanismi * Postmodernismi == Lähteet == * Weigel, Moira: Feminist cyborg scholar Donna Haraway: ‘The disorder of our era isn’t necessary’. The Guardian 20.6.2019. === Viitteet === == Kirjallisuutta == * * Haraway, Donna: Kyborgimanifesti. Teoksessa * * A Cyborg Manifesto: Science, Technology, and Socialist-Feminism in the Late Twentieth Century . == Aiheesta muualla == * Donna Haraway: Story Telling for Earthly Survival -Dokumenttielokuva (Aalto yliopistossa 2018). * The European Graduate School: Haraway Biography . Luokka:Tieteenhistorioitsijat Luokka:Transhumanistit Luokka:Yhdysvaltalaiset historioitsijat Luokka:Yhdysvaltalaiset feministit Luokka:Vuonna 1944 syntyneet Luokka:Elävät henkilöt
Veikko Saarto

Veikko Olavi Saarto (s. 9. lokakuuta 1934 Helsinki) on suomalainen poliitikko, joka toimi Suomen kansan demokraattisen liiton kansanedustajana Uudenmaan läänin vaalipiiristä (1966–1986), kolmesti liikenneministerinä (1970–1971, 1977–1979 ja 1979–1982) ja Kansaneläkelaitoksen johtajana (1986–1997). Vantaalainen Veikko Saarto työskenteli ennen eduskuntauraansa muun muassa puuseppänä, kirvesmiehenä ja SKDL:n toimitsijana. Saarto kuului SKDL:n liittoneuvostoon ja hän johti puhetta SKDL:n Uudenmaan piirijärjestössä vuosina 1966–1970. Eduskunnassa Saarto toimi SKDL:n eduskuntaryhmän ja liikennevaliokunnan puheenjohtajan tehtävissä. Vuonna 1960 Saarto valittiin Helsingin maalaiskunnan kunnanvaltuustoon, jossa hän istui vuoteen 1988. Saarto oli myös kolmesti (1968, 1978 ja 1982) presidentin valitsijamies. == Lähteet == * Luokka:Kansanedustajat Luokka:SKDL:ssä vaikuttaneet henkilöt Luokka:Suomen liikenneministerit Luokka:Vantaan kaupunginvaltuutetut Luokka:Uudenmaan vaalipiiri Luokka:Vuonna 1934 syntyneet Luokka:Elävät henkilöt
Parkinniemi

Parkinniemi on Kajaanissa Kajaaninjoen ja Sokajärven väliin jäävä niemi Kajaanin keskustasta länteen joen eteläpuolella. Niemellä on muutama maatila ja loma-asuntoja. Ennen vuotta 1967 Parkinniemi kuului Kajaanin maalaiskuntaan. Parkinniemellä on sijainnut 1600-luvun loppupuolella leprasairaala. Hospitaalin tarkka sijaintipaikka ei ole tiedossa. Alueella sijaitsi aiemmin myös Kajaanin Puutavara Osakeyhtiön tiilitehdas. Parkinniemelle vievän tien varrella sijaitsi kaupungin puutarha Aurala. Tien alkupäässä oli myös UPM-Kymmene Oyj:n Parkinniemen kaatopaikka. ==Artikkeli== *Minna Tikkanen, Parkinniemen leprasairaalasta Palokankaan sairaalanmäelle, Koti-Kajaani 10.1.2001, s. 10 ==Aiheesta muualla== * Kertomus tulipalosta kaupungin lähellä olevassa Parkinniemen talossa toukokuun 5 päivänä 1828, Digi Yleisten kirjastojen digitoimaa aineistoa Luokka:Kajaanin luonto Luokka:Suomen niemet
Veli Paloheimo

Veli Paloheimo (s. 13. joulukuuta 1967 Tampere) on suomalainen tennispelaaja. Hän voitti tenniksen suomenmestaruuden kaksinpelissä ulkokentillä neljä kertaa ja sisäkentillä kerran sekä nelinpelissä ulkokentillä kaksi kertaa ja sisäkentillä kerran. Paloheimo pelasi Suomen Davis Cup -joukkueessa vuosina 1986–1992 lukuun ottamatta vuotta 1991. Hän oli parhaimmillaan vuoden 1990 lokakuussa maailmanlistalla sijalla 48, joka on kolmanneksi paras suomalaispelaajan saavuttama sijoitus, parempaan ovat pystyneet vain Jarkko Nieminen ja Emil Ruusuvuori. Tenniksen Grand Slam -turnauksissa paras saavutus on pääsy neljännelle kierrokselle Australian avoimissa. Paloheimo ei voittanut urallaan yhtäkään ATP-turnausta. Kotimaan kenttien jäähyväisottelun Paloheimo pelasi kesällä 2003, mutta vielä vuonna 2005 hän pelasi tennistä Saksan alueliigassa, joka on maan kolmanneksi korkein sarjataso. Aktiiviuran jälkeen Paloheimo on toiminut tennisopettajana ja tenniskommentaattorina Eurosportille ja Urheilukanavalle. Paloheimo toimii Tampere Openin kilpailunjohtajana. Paloheimo aloitti Tampereen Tenniskeskus Oy:n toimitusjohtajana 1. joulukuuta 2008. Rock-yhtye Brother Firetribe on nimetty Veli Paloheimon mukaan. ==Lähteet== Luokka:Suomalaiset tennispelaajat Luokka:Vuonna 1967 syntyneet Luokka:Elävät henkilöt
Eino Leinon päivä

Eino Leinon päivää vietetään runoilija Eino Leinon syntymäpäivänä 6. heinäkuuta. Se on ollut vuodesta 1998 vakiintunut liputuspäivä, jota vietetään runon ja suven päivänä. Aloite runon ja suven päivästä on peräisin Veikko Sinisalolta. Hän ehdotti sitä vuonna 1991 kulttuuriministerille Tytti Isohookana-Asunmaalle. Ministeri innostui asiasta ja 6.7.1992 hän julisti Sana ja sävel -tapahtumassa Kajaanissa Eino Leinon syntymäpäivän runon ja suven päiväksi. KalenteriinAjastaika 2/2003 Ajasto. Web Archive. päivä pääsi vuonna 1998, kun sitä ehdotti kokkolalainen kirjallisuuden harrastaja Elvi Löhönen. Elvi Löhösen intohimo toi liputuspäivän Leinolle. Yle 5.7.2013. == Lähteet == Luokka:Eino Leino Luokka:Suomen liputuspäivät
Jochim Neiman

Jochim Neiman (n. 1600 – 1673) oli saksalaissyntyinen Suomessa toiminut taidemaalari. Neiman oli saksalaista käsityöläissukua. Hän muutti Tukholmaan Kustaa II Aadolfin valtakauden alkupuolella ja kouluttautui siellä maalariksi. Suomen nousukausi houkutteli hänet vuonna 1631 työhön Turkuun, missä hän alkuun teki koristelu- ja muuta käsityötä mm. Turun tuomiokirkkoon. Hän oli 1650-luvun alussa Suomen ensimmäinen muotokuvamaalari ja muotokuvamaalauksen uranuurtaja. Hän ikuisti suuren määrän Turun akatemian professoreita mutta lähes kaikki tuhoutuivat Turun paloissa 1738 ja 1827, ja hänen maalauksiaan on yleensäkin säilynyt vain muutama. Osa niistä siirtyi Ruotsiin sinne muuttaneiden mukana. Neimanin työksi arvioitu alkuaan Turun tuomiokirkossa ollut lapsimuotokuva vuonna 1662 kuolleesta Kaarle Kustaanpoika Hornista vainajana on nykyään Nordiska museetissa. Hänen professorimuotokuviaan ovat esimerkiksi maalattu, Gripsholmin linnassa säilynyt piispa Isak Rothoviuksen muotokuva vuodelta 1652 sekä Rauman kirkkoon vuonna 1640 tehtyyn Rauman kirkkoherran Gregorius Clementin (Gregorius Clementis eli Grels Finno) epitafiin maalatut muotokuvat. Maskun kirkon votiivikaapissa olevat Hebla Gallen ja Henrik Hoffmanin muotokuvat on myös kirjattu Neimanin teoksiksi. Jochim Neiman käytti Suomessa ensimmäisenä konterfeijarin eli kiertävän maalarin titteliä ja kiersi työkseen muotokuvien teossa. Ruotsin Vaasa-ajan renessanssin muotokuvamaalaus, varsinkin Cornelius Arendtzin tyyli, antoi hänelle tyylillisiä vaikutteita. Hän oli 1600-luvun Suomessa harvoja konterfeijaria, eivätkä useimmat heistä pitäneet oppilaita. Jochim Neiman otti kuitenkin oppilaita, esimerkiksi Abraham Myra (k. 1684) oli hänen oppilaitaan. ==Lähteet== *Nikkemedia.fi *Yliopiston kokoelmat *Rauman seurakunta Luokka:Suomalaiset taidemaalarit Luokka:Vuonna 1600 syntyneet Luokka:Vuonna 1673 kuolleet Luokka:Muotokuvamaalarit
Timo Ahmaoja

Timo Ahmaoja (s. 8. elokuuta 1978 Jyväskylä) on suomalainen pelaajauransa lopettanut jääkiekkoilija. Ahmaoja pelasi useassa SM-liigan joukkueessa sekä uransa viimeisen kauden 2005–2006 Norjan pääsarjassa. Hän pelasi kuitenkin vielä III-divisioonassa kaudella 2014–2015 ja II-divisioonassa kaudella 2017–2018. ==Tilastot== 1995–1996 JYP SM-liiga 4 0 0 0 4 – – – – – 1996–1997 JYP SM-liiga 35 0 4 4 8 – – – – – 1997–1998 JYP SM-liiga 10 0 0 0 4 – – – – – Diskos I-divisioona 23 1 2 3 16 – – – – – Lukko SM-liiga 10 0 0 0 0 – – – – – 1998–1999 KalPa SM-liiga 52 0 1 1 16 – – – – – 1999–2000 HIFK SM-liiga 5 0 0 0 2 – – – – – SaiPa SM-liiga 8 0 0 0 0 – – – – – SaPKo I-divisioona 14 4 3 7 38 – – – – – Pelicans SM-liiga 16 0 0 0 2 – – – – – 2000–2001 HPK SM-liiga 21 1 0 1 12 – – – – – Ässät SM-liiga 32 1 3 4 10 – – – – – 2001–2002 Ässät SM-liiga 54 3 4 7 18 – – – – – 2002–2003 Ässät SM-liiga 48 2 2 4 42 – – – – – 2003–2004 ERC Selb Oberliga 53 4 10 14 54 – – – – – 2004–2005 Stavanger Oilers Norja 41 7 8 15 86 3 1 0 1 0 2005–2006 Frisk Asker Norja 41 3 10 13 18 4 1 0 1 0 8 kautta yhteensä SM-liiga 295 7 14 21 118 – – – – – ==Lähteet== * * Timo Ahmaojan tiedot Eliteprospects-sivustolla === Viitteet === Luokka:Suomalaiset jääkiekkoilijat Luokka:Anaheim Ducksin varaamat pelaajat Luokka:Vuonna 1978 syntyneet Luokka:Elävät henkilöt
Kathy Liebert

Kathleen "Kathy" H. Liebert (s. 1. lokakuuta 1967, Nashville, Tennessee) on yhdysvaltalainen pokeriammattilainen. Hän on ensimmäinen nainen, joka on voittanut pokeriturnauksen jossa on ollut vähintään 5 000 dollarin turnausmaksu (buy-in). Hän on myös ensimmäinen nainen, joka on voittanut pokeriturnauksen, jonka ykköspalkinto on miljoona dollaria.http://www.gamblingonlinemagazine.com/article- detail.php?articleID=357&PHPSESSID;=d339505303 Liebert oli myös pitkään eniten turnauspalkkioita voittanut naispelaaja. Kesäkuun 2014 alussa sijoitus tilastossa oli 2.The Hendon Mob - Women's All Time Money List. Liebert varttui Long Islandilla New Yorkissa. Hän opiskeli liiketaloutta Marist Collegessa Poughkeepsiessa. Valmistuttuaan Liebert pääsi töihin Dun & Bradstreetille, mutta erosi ansaittuaan osakekaupoilla.http://www.kathyliebert.net/biography.shtml Liebert aloitti pokeriammattilaisuutensa low-limit peleissä ja palkattuna pelaajana (prop player) Coloradossa vuonna 1991. Aloitettuaan turnauspelaamisen vuonna 1994 hän oli rahasijoilla useissa World Series of Pokerin turnauksissa, mutta uran suurvoitto tuli ensimmäiseltä Party Poker Million -risteilyltä. Maaliskuussa 2002 käydyn turnauksen sisäänosto oli 8 000 dollaria ja ykköspalkinto miljoona dollaria. Sittemmin Liebert on menestynyt muun muassa World Poker Tourilla, jossa hän on ollut finaalipöydässä kuusi kertaa(lisäksi kerran naisten kutsukilpailussa). Marraskuun 2006 WPT World Poker Finalsin viides tila toi 257 579 dollaria palkintorahoina. WPT:n viidennellä tuotantokaudella hän oli toinen Bay 101 Shooting Star -turnauksessa (palkintosumma 550000 dollaria) ja kolmas North American Poker Championshipissä Kanadassa (277 684 dollaria). Kathy Liebert on voittanut urallaan yhden WSOP-rannekkeen. Toukokuussa 2004 pelatun $1,500 Limit Hold'em Shootout -turnauksen ykköspalkinto oli 110 180 dollaria. Tämän lisäksi hän on kahdesti ollut toinen. WSOP:n pääturnauksessa Liebert on kahdesti ollut seitsemästoista (1998 ja 2000). Liebert oli mukana GSN:n pokeriohjelmassa Poker Royale: Battle of the Sexes, jonka hän myös voitti. Liebert toimii näyttelijä James Woodsin pokerivalmentajana. Tammikuussa 2010 Liebertin pokeriuran turnausansiot ylittivät 5,6 miljoonaa dollaria. == Lähteet == == Aiheesta muualla == * Viralliset kotisivut * WPT:n profiili * Liebert, Kathy Liebert, Kathy Liebert, Kathy
Počitelj

Počitelj on turkkilaisesta arkkitehtuuristaan tunnettu historiallinen kaupunki Hertsegovinan maakunnassa Bosnia ja Hertsegovinassa. Nykyisin kaupunki on kylä Čapljinan kunnassa. Kylässä oli vuoden 2013 väestönlaskennassa 799 asukasta, joista noin 59 prosenttia oli bosniakkeja, 40 prosenttia kroaatteja ja loput muita. Kaupunki on rakennettu rinteeseen Neretva-joen itärannalle noin 30 kilometriä Mostarista etelään. Sijainti jyrkkärinteisessä jokilaaksossa teki Počiteljistä strategisesti merkittävän linnoituksen Hertsegovinan sisäosien ja Dalmatian rannikkoalueen välillä. Počiteljin näkyvin maamerkki on Sahat-kulan vartiotorni vuodelta 1664, josta käsin joen ja sen rantaa kulkevan tien liikennettä voitiin tarkkailla. Vuonna 1993 Bosnian kroaattijoukot tuhosivat kaupungin keskeiset historialliset kohteet, muun muassa vuosina 1562–1563 rakennetun Hadži Alijan moskeijan. Hävitettyjä kohteita on jälleenrakennettu 2000-luvulla muun muassa Unescon tuella. == Lähteet == == Aiheesta muualla == * BH Tourism - Počitelj * Pictures of old town Počitelj by Samir Marich Luokka:Bosnia ja Hertsegovinan kaupungit Luokka:Bosnia-Hertsegovinan federaatio
S/S Aranda

S/S Aranda oli alun perin Vulcan Oy:n telakalla Turussa rakenteilla ollut venäläinen miinanraivaaja, jonka runko jäi suomalaisten haltuun keskeneräisenä venäläisten poistuessa itsenäistyneestä Suomesta. Siitä päätettiin tehdä jäävahvistettu matkustaja-alus, koska sellaisella olisi eniten tarvetta. Aluksen mitat olivat 46,3 x 8,5 x 3,4 metriä, uppoama 350 tonnia ja höyryhiilikoneiston teho 650 hevosvoimaa. Nimeksi sille annettiin Aranda. Aluksen osti telakalta vuonna 1920 turkulainen Meritoimi Oy, joka käytti sitä Tukholman liikenteessä. Helmikuussa 1921 Turun saariston yhteysalukseksi vuokrattu S/S Dragsfjärd upposi yllättäen Turun satamaan. Saman vuoden heinäkuussa valtioneuvosto myönsi määrärahan, jolla voitaisiin ostaa tarkoitukseen sopiva matkustaja-alus, ja valinta osui Arandaan. Arandassa oli matkustajia varten erikseen herrojen ja naisten salongit ja lisäksi seitsemän neljän hengen hyttiä, ruokasali ja kahvila - aikakauteensa nähden poikkeuksellisen hyvin varustettu alus. Aranda liikennöi Turun ja Maarianhaminan väliä myös kelirikko-oloissa ja poikkesi lukuisiin laitureihin pitkin reittiä; sen siis voidaan sanoa olleen ensimmäisiä kelirikkoaluksista. Alus oli mukana panssarilaiva Ilmarisen tuhoksi koituneessa operaatio Nordwindissä. Se oli ensimmäisiä sotakorvaukseksi valittuja aluksia, ja se toimitettiin Neuvostoliittoon syksyllä 1944. == Katso myös == * M/S Katarina eli toinen Aranda * Tutkimusalus Aranda eli kolmas Aranda. ==Kirjallisuutta== * Aranda en:SS Aranda
Puoskari

Puoskari tarkoittaa seuraavia asioita: *puoskari, taitamaton lääkäri tai lääkäriä teeskentelevä huijari **valelääkäri, lääkäri, jolla ei ole toimintalupaa *Puoskari, suomalainen psytrance-artisti *puoskarilaki, suunnitteilla ollut suomalainen laki ==Sukunimi== * Mari Puoskari (s. 1979), diplomi-insinööri, yritysjohtaja ja entinen poliitikko * Olavi Puoskari (1920–1991), metsänhoitaja, virkamies ja metsäopetuksen kehittäjä, metsäneuvos
Billy’s Band

Billy’s Band on pietarilainen rock-yhtye, joka kuvailee musiikkiaan ilmaisulla ”Funeral Dixieland with an Infinite Happy End” (). Se sai alkunsa Pietarin ja Moskovan rock-klubeissa 1990-luvun loppupuolella. Yhtye on ilmoittanut suurimman musiikillisen vaikutteensa olevan Tom Waits. Yhtye on konsertoinut ulkomailla muun muassa Virossa, Saksassa, Suomessa ja Liettuassa. Omien sävellysten lisäksi yhtye esittää myös Tom Waitsin covereita. Yhtyeen musiikkityyliä on kotsuttu blues-absurdiksi tai alko-jazziksi. Yhtyeen perustaja, Vadim Novik on koulutukseltaan lastenlääkäri ja työskenteli Pietarin lastenlääketieteen akatemiassa, kunnes vuonna 1999 ajautui The Boom Brothers -nimisen rock-klubin johtajaksi. Yhtyeen ensimmäiset esiintymisen olivat tässä Novikin johtamassa klubissa. Novik soittaa yhtyeessä kontrabassoa, pianoa, banjoa ja toimii päävokalistina. Lisäksi hän säveltää yhtyeen kappaleet. Yhtyeen muut jäsenet ovat Andrei Ryžik (kitara, dobro), Anton Matezius (haitari, lyömäsoittimet) ja Mihail Židkih (saksofoni, piano). == Levytykset == * The Parisian Season (Парижские Сезоны), 2003 * A Postcard From (Открытка от...) (Live), 2003 * A Bit Of Dead a bit of Love (Немного смерти | Немного любви), 2004 * Having Fun St.Pete Style (Оторвемся по-питерски), 2004 * Having Fun St.Pete Style (Оторвемся по-питерски), 2005 * Being Tom Waits (Игры в Тома Вэйтса), 2005 == Lähteet == * Yhtyeen kotisivut == Aiheesta muualla == Luokka:Venäläiset rockyhtyeet
Olla

== Katso myös == * Kopula * Olemassaolo * Olevainen === Olla etunimenä === * Olla Teräsvuori, suomalainen runoilija
Konepaja (Helsinki)

Konepaja () on asuin- ja toimistoalue Helsingin kantakaupungissa. Se rajoittuu etelässä Aleksis Kiven katuun, idässä Sturenkatuun, pohjoisessa Teollisuuskatuun ja lännessä Ratapihantiehen. Konepajan asuinalue on osa Vallilaa, mutta rajoittuu myös Alppilaan ja Itä-Pasilaan. Vuosina 1901–2001 alueella sijaitsi VR:n Pasilan konepaja ja sen ratapiha. Sinne johtava pistoraide erkani Sörnäisten satamaradasta, joka alkoi Pasilan ratapihalta. Konepajan asuinalue on mitoitettu kaikkiaan 2 500 asukkaalle. Ensimmäiset asunnot valmistuivat vuoden 2007 lopulla, ja rakentaminen jatkui vuoteen 2021 saakka. Alueelle valmistui myös Konepajanpuisto. == Train Factory == Entinen Yhdysvaltain suurlähettiläs Bruce Oreck osti Konepajan alueen vanhat veturitallit vuonna 2018 yhteistyökumppaneineen. He kehittävät niistä uutta yritys-, kulttuuri-, vapaa-ajan ja shoppailukeskittymää The Train Factorya. Train Factoryn ensimmäisen vaiheen restaurointi ja remontti valmistui keväällä 2021. Train Factoryn vuokralaisina ovat jo aloittaneet muun muassa Kansallisteatteri uusissa väistötiloissaan, BilleBeino Padel-kentät sekä Kaurismäen veljesten Corona baari & biljardi. == MTV:n tilat == MTV muutti vuodenvaihteessa 2022–2023 Ilmalasta Konepajan alueelle NCC:ltä vuokrattaviin tiloihin. == Liikenne == Alueen poikki liikennöi Länsisataman ja Ilmalan välillä liikennöivä raitiolinja 9, joka otettiin käyttöön elokuussa 2008. Lisäksi Aleksis Kiven kadulla liikennöivät runkolinjat 500 ja 510. == Lähteet == == Aiheesta muualla == *Ilmakuva VR:n konepajasta ja sen ratapihasta vuonna 1997 (Helsingin karttapalvelu) * YIT Oyj: Konepaja * HS 6.12.2006: Konepajan pohjoisen alueen suunnitelma. * HS 12.11.2008: YIT jarruttaa Konepajan asuinalueen rakentamista * HKL: Raitiolinja 9 aloittaa liikennöinnin *Train Factory: Helsingin tuleva olohuone Luokka:Vallila Luokka:Suomen asuinalueet
Huoltomoduuli

Huoltomoduuli on avaruusalusten osa, johon on sijoitettu lukuisia tukijärjestelmiä. Juuri ennen ilmakehään paluuta, kun huoltomoduuli on käynyt tarpeettomaksi, se irrotetaan. Huoltomoduulissa on yleensä: *Sähkötehojärjestelmä ** Sähkön tuotanto, yleensä aurinkokennosto, jolla syötetään avaruusaluksen sähköverkkoa ja ladataan akkuja. ** Akut varastoimaan sähköä. * Tietojenkäsittelyjärjestelmä ** Tietokone ohjelmistoineen ** Muisti * Radiojärjestelmä ** lähetin, vastaanotin, antennit * Propulsiojärjestelmä eli rakettimoottorit ajoaineineen ratakorjauksiin. ** Vetyä tai alkoholia polttoaineeksi ** Nestehappea hapettimena ** Ajoaine voi olla myös hypergolinen ** Typpeä tai heliumia tyhjenevien tankkien paineistamiseen. * Asennonsäätöjärjestelmä ** Ohjausmoottorit aluksen muuttamiseen tai pitään asento muuttumattomana ulkoisten voimien pyrkiessä muuttamaan sitä. Asentoa voidaan tiettyyn rajaan muuttaa myös momenttipyörillä, gyroskoopeilla. ** Navigointijärjestelmä: avaruusaluksen asennon ja paikan määritys. Asento määritetään esim. aurinko- tai tähtisensoreilla tai maan horisonttisensorilla (infrapunasensori). Paikka ja aluksen asentokin voidaan määrittää esim. GPS:n avulla matalilla maan kiertoradoilla. * Lämpötilan säätelyjärjestelmä, joko elektroniikkaa tai eläviä matkustajia varten. * Miehitetyissä avaruusaluksissa on lisäksi "life support"-järjestelmä eli elämää ylläpitävä järjestelmä ==Katso myös== *Apollo-komento- ja huoltomoduuli Luokka:Avaruusaluskomponentit
Layne Flack

Layne Flack (18. toukokuuta 1969 Rapid City, Etelä-Dakota, Yhdysvallat – 19. heinäkuuta 2021Layne Flack, Six-Time WSOP Bracelet Winner, Dead at 52) oli yhdysvaltalainen pokeriammattilainen. Flack voitti urallaan kuusi World Series of Pokerin (WSOP) ranneketta ja yhden World Poker Tourin (WPT) turnauksen. Flack varttui Montanassa ja ennen pokeriuraansa hän toimi jakajana. Uralla menestyväksi pokerinpelaajaksi häntä auttoivat Johnny Chan ja Huck Seed.http://www.homepokergames.com/flack.php Layne Flack edusti Full Tilt Poker -nettipokerihuonetta. Elokuussa 2007 Flackin pokeriuran turnausansiot ylittivät 3,4 miljoonaa dollaria. == World Series of Poker == Flack voitti kuusi WSOP-turnausta ja voitettuaan kaksi peräkkäistä turnausta vuonna 2002 hän sai lempinimen "Back-to-Back Flack" ("peräkkäiset Flack"). Voittojen lisäksi Flackillä oli kaksi kakkos- ja kolmostilaa. === WSOP-rannekkeet === Vuosi Turnaus Palkintosumma (USD) 1999 $3,000 Pot Limit Hold-Em 224 400 2002 $2,000 No Limit Hold-Em 303 880 2002 $1,500 No Limit Hold-Em 268 020 2003 $2,500 Omaha Hi-Lo Split 119 260 2003 $1,500 Limit Hold-Em Shootout 120 000 2008 $1,500 Pot Limit Omaha w/Rebuys 577 725 == World Poker Tour == Flackin toistaiseksi ainoa WPT-voitto tuli helmikuussa 2003 WPT Pro-Celebrity Invitational -kutsuturnauksesta. Ykköspalkinto turnauksessa oli 125 000 dollaria. Kolmesta finaalipöytäsijoituksesta arvokkain oli UltimateBet.Com Poker Classicin kakkostila syksyllä 2004, josta Flack ansaitsi puoli miljoonaa dollaria. Kolmas Flack oli vuoden 2002 World Poker Finals -turnauksessa. == Lähteet == == Aiheesta muualla == * Flackin sivu Full Tilt Pokerilla * WPT:n profiili * Luokka:Yhdysvaltalaiset pokerinpelaajat Luokka:Vuonna 1969 syntyneet Luokka:Vuonna 2021 kuolleet
Ampumahiihto talviolympialaisissa 1976

XII talviolympialaisissa Innsbruckissa vuonna 1976 ampumahiihto oli viidettä kertaa olympialaisten ohjelmassa. Ampumahiihdossa järjestettiin kaksi kilpailutapahtumaa: miesten 20 kilometrin kilpailu sekä 4 × 7,5 kilometrin viesti. == Miehet == === 20 km === Sija Maa Kilpailija 1 Nikolai Kruglov 1.14.12,26 2 Heikki Ikola 1.15.54,10 3 Aleksandr Jelizarov 1.16.05,57 4 Willy Bertin 1.16.50,36 5 Aleksandr Tihonov 1.17.18,33 6 Esko Saira 1.17.32,84 7 Lino Jordan 1.17.49,83 8 Sune Adolfsson 1.18.00,50 === 4 × 7,5 km viesti === Sija Maa Kilpailijat Aika 1 Aleksandr Jelizarov Ivan Bjakov Nikolai Kruglov Aleksandr Tihonov 1.57.55,64 2 Henrik Flöjt Esko Saira Juhani Suutarinen Heikki Ikola 2.01.45,58 3 Karl-Heinz Menz Frank Ullrich Manfred Beer Manfred Geyer 2.04.08,61 4 Heinrich Mehringer Gerd Winkler Josef Keck Claus Gehrke 2.04.11,86 5 Kjell Hovda Terje Hanssen Svein Engen Tor Svendsberget 2.05.10,28 6 Lino Jordan Pierantonio Clementi Luigi Weiss Willy Bertin 2.06.16,55 7 René Arpin Yvon Mougel Marius Falquy Jean-Claude Viry 2.07.34,42 8 Mats-Åke Lantz Torsten Wadman Sune Adolfsson Lars-Göran Arwidson 2.08.46,90 == Lähteet == * * Luokka:Talviolympialaiset 1976 1976 Luokka:Itävallan hiihto
Krystyna Feldman

Krystyna Zofia Feldman (1. maaliskuuta 1916 Lviv – 24. tammikuuta 2007 Poznań) oli puolalainen näyttelijä. Feldman syntyi Lvivissä, joka nykyisin sijaitsee Ukrainan alueella. Hänen elokuvadebyyttinsä tapahtui vuonna 1953 Jerzy Kawalerowiczin elokuvassa Celuloza. Vuodesta 1983 lähtien hän esiintyi Poznańin Teatr Nowyssä. Vuonna 2004 Feldmanille myönnettiin elokuvafestivaalilla Gdyniassa "parhaan naisnäyttelijän" palkinto. Feldman esiintyi lisäksi isoäitinä puolalaisessa televisiosarjassa Świat według Kiepskich. Hän kuoli Poznańissa tammikuussa 2007. == Lähteet == Luokka:Puolalaiset näyttelijät Luokka:Vuonna 1916 syntyneet Luokka:Vuonna 2007 kuolleet
Sinfonia nro 94 (Haydn)

Joseph Haydnin sinfonia nro 94 G-duuri eli Rummuniskusinfonia valmistui vuonna 1791. Kantaesityksensä jälkeen se sai Isossa-Britanniassa lisänimen Surprise (engl. yllätys), sillä sen toisessa osassa on "yllätys". Saksankielisellä alueella sinfonian lisänimi on Die Symphonie mit dem Paukenschlag, ja sen mukaisesti suomenkielinen nimi on Rummuniskusinfonia. Sinfoniassa on neljä osaa: # Adagio cantabile - Vivace assai # Andante (sisältää yllättävän rummuniskun) # Menuetti: Allegro molto # Allegro molto Luokka:Joseph Haydnin sinfoniat Luokka:1790-luvun musiikkiteokset
Carmen Electra

Carmen Electra (oik. Tara Leigh Patrick, s. 20. huhtikuuta 1972 Sharonville, Ohio) on yhdysvaltalainen malli, näyttelijä, televisiopersoona ja laulaja. Electra tunnetaan parhaiten roolistaan Baywatch-televisiosarjassa. Electra on näytellyt pieniä rooleja lukuisissa elokuvissa, kuten esimerkiksi Scary Movie ja Scary Movie 4. Lisäksi Electralla ja hänen puolisollaan Dave Navarrolla oli tositelevisiosarja Til Death Do Us Part: Carmen + Dave. Electran debyyttialbumi Carmen Electra ilmestyi helmikuussa 2003, mutta hän lopetti laulamisen heikon menestyksen vuoksi. Hän on myös entinen The Pussycat Dolls -yhtyeen jäsen. == Yksityiselämä == Electra oli lyhyesti naimisissa koripalloilija Dennis Rodmanin kanssa vuosina 1998–1999. Toisen avioliittonsa Electra solmi kitaristi Dave Navarron kanssa vuonna 2003, mutta vuonna 2006 he ilmoittivat eroavansa. Vuonna 2008 Electra kihlautui muusikko Rob Pattersonin kanssa, mutta he ovat sittemmin eronneet. == Filmografia == ===Elokuvat=== *An American Vampire Story (1997) *Good Burger (1997) *Starstruck (1998) *The Chosen One: Legend of the Raven (1998) *The Mating Habits of the Earthbound Human (1999) *Christmas Vacation 2000 (1999) *The Great White Dope (2000) *Scary Movie (2000) *Welcome to Hollywood (2000) (dokumentti) *Sol Goode (2001) *Get Over It (2001) *Rent Control (2002) *Naked Movie (2002) *Whacked! (2002) *Uptown Girls (2003) *Pomon tytär (2003) *Starsky & Hutch (2004) *Mr. 3000 (2004) (cameo-rooli) *Max Havoc: Curse of the Dragon (2004) *Dirty Love (2005) *Lil' Pimp (2005) (ääninäyttelijä) *Searching for Bobby D (2005) *Getting Played (2005) *Villi tusina 2 (2005) *Date Movie (2006) *Scary Movie 4 (2006) *American Dreamz (2006) (Cameo-rooli) *Aerobic Striptease *Epic Movie (2007) *Pledge This! (2006) *Full of It (2006) *Hot Tamale (2006) *Beyond Legend: Johnny Kakota (2006) *I Want Candy (2007) *Mitäs me spartalaiset (2008) *Disaster Movie (2008) *Spring Break (2012) ===TV=== Roolihahmona Lani McKenzie: *Baywatch 1997-1998 (22 jaksoa) *Pacific Blue 1997 (1 jakso) == Diskografia == * Carmen Electra, 1993 === Singlet === * Fantasia Erotica * Go Go Dancer * Everybody Get Up == Lähteet == == Aiheesta muualla == * Carmen Electran virallinen sivusto * Luokka:Yhdysvaltalaiset näyttelijät Luokka:Yhdysvaltalaiset mallit Luokka:Yhdysvaltalaiset tanssijat Luokka:Vuonna 1972 syntyneet Luokka:Elävät henkilöt Luokka:Seulonnan keskeiset artikkelit
Kusti Arhama

Kusti Gerhard (Kusti G.) Arhama (vuoteen 1935 Arffman, 15. huhtikuuta 1885 Sotkamo - 20\. toukokuuta 1957 Sotkamo) oli suomalainen maanviljelijä ja Maalaisliiton kansanedustaja 1917-1930 ja 1933-1945\. Ennen kansanedustajan uraansa Arhama asui Yhdysvalloissa kymmenen vuoden ajan. == Aiheesta muualla == * Luokka:Kansanedustajat Luokka:Oulun vaalipiiri Luokka:Oulun läänin eteläinen vaalipiiri Luokka:Suomen Keskustan poliitikot Luokka:Sotkamon kunnanvaltuutetut Luokka:Vuonna 1885 syntyneet Luokka:Vuonna 1957 kuolleet
Aurelius Victor

Sextus Aurelius Victor (noin 320 – noin 390) oli roomalainen historioitsija ja poliitikko. Hän kirjoitti Rooman historiaa käsittelevän teoksen, joka käsitti ajanjakson Augustuksesta Julianus Apostataan. Aurelius Victor on luultavasti sama henkilö joka oli konsulina vuonna 369 yhdessä Valentinianus I:n pojan kanssa ja Rooman prefektinä vuonna 389. Neljää pienempää teosta on myös väitetty Aurelius Victorin kirjoittamiksi: * Origo gentis Romanae * De viris illustribus Romae * De caesaribus * De vita et moribus imperatorum Romanorum excerpta ex libris Sex. Aur. Victoris Nämä neljä teosta julkaistaan yleensä yhdessä nimellä Historia Romana. == Lähteet == * Encyclopedia Britannica 1911 - Sextus Aurelius Victor == Aiheesta muualla == * Epitome de Caesaribus Luokka:Roomalaiset historioitsijat Luokka:Roomalaiset poliitikot
Kalle Kotipsykiatri

Kalle Kotipsykiatri on suomenkielinen keskusteleva tietokoneohjelma eli chatbot, joka antoi vaikutelman tekoälystä. Ohjelma julkaistiin alun perin Prosessori-lehden kaksiosaisessa tekoälyä käsittelevässä artikkelissa 1982. Artikkeli sisälsi ohjelmalistauksen Apple II -tietokoneelle. Artikkelin ja ohjelman kirjoitti tuolloin 24-vuotias Helsingin yliopiston yleisen kielitieteen opiskelija Pekka Tolonen, joka oli Argon-yhtyeen muusikko.Terve, olen Kalle ja kutistan kallosi; Skrolli, 2020 numero 1, ss. 73-- Ohjelman kuuluisin versio on vuonna 1984 MikroBitti-lehden ensimmäisessä numerossa julkaistu Commodore 64 -kotitietokoneelle käännetty versio, jonka teki Jyrki Kasvi. MikroBitin numero 1/1984 sisälsi laajan artikkelin tekoälystä ja Kalle Kotipsykiatri -ohjelmasta. Lehti julkaisi ohjelman BASIC-kielisen ohjelmalistauksen kokonaisuudessaan, mutta koska Kasvi oli lisännyt ohjelmakoodiin kirosanoja käsittelevän rutiinin, toimitus oli sensuroinut osan koodista. Seurauksena ohjelma ei julkaistussa muodossa toiminut lainkaan, ja MikroBitti joutui vuosien ajan korjailemaan aikaisemmin julkaistua ohjelmalistausta sekä epätäydellisiä korjausyrityksiä. Kalle Kotipsykiatri pohjautui idealtaan Joseph Weizenbaumin vuonna 1966 kehittämään Elizaan, joka simuloi psykoterapiaa. Apple II:n ja Commodore 64:n lisäksi Tolonen on kääntänyt Kalle Kotipsykiatrin Commodore VIC-20:lle. ja Mikroilijat ry Spectravideo SV-328:lle. Tolosen muut Kalle-teknologiaan perustuvat keinopersoonat ovat Yrtsi (punkkari) ja Eroottinen Keinopersoona Lulu. Lulu esiteltiin Tiedekeskus Heurekan Ajattelevatko Koneet -näyttelyssä ja demonstroi ensimmäisenä Suomessa Atari-kotitietokoneen mahdollisuuksia interaktiivisten kuva-, ääni- ja puhesynteesisovellusten toteutuksessa. Tolonen työskentelee Second Life -yhteisössä ja kehittää Kalle 2.0 -teknologiaan perustuvia automaattisesti käyttäjää tulkitsevia kehonkielianimaatiota avatareille. == Lähteet == Luokka:Tekoäly Luokka:Ohjelmistot Luokka:Vuoden 1982 ohjelmistot
Salibandyn 2. divisioona (miehet)

Miesten 2. divisioona on Suomen neljänneksi korkein salibandyn sarjataso. Sarjaa pelataan alueellisesti seitsemällä Salibandyliiton alueella. 2. divisioonassa ottelut pelataan yksittäisinä ja ottelu kestää 3 x 20 minuuttia. == Joukkueet 2024–2025 == Etelä-Suomi M2D-A ES * Helsinki United, Helsinki * Loiske Kamikaze, Espoo * PoRe, Kirkkonummi * SB Allianssi, Vantaa * Tiikerit II, Vantaa * VKTP, Helsinki * Indians II, Espoo M2D-B ES * Grankulla IFK, Kauniainen * IBK Tarkkanen, Helsinki * LoSB, Lohja * M-Team II, Helsinki * NIB, Vantaa * SBS MODO, Vantaa * ÅIF II, Söderkulla, Sipoo Länsirannikko M2DIV LR * AFC Campus, Turku * FBC Turku Akatemia, Turku * KaKo, Säkylä * PöU, Pöytyä * Ryhti, Nousiainen * SBS Lieto 3, Lieto * SBS Masku, Masku * SalBa 2, Rauma * Satabandy, Pori * TPS 3, Turku Sisä-Suomi M2 Keski-Suomi * Happee 2, Jyväskylä * LV, Jyväskylä * MSM, Jyväskylä * O2-Jyväskylä V, Jyväskylä * TYPPEE, Jyväskylä * TiPa, Jyväskylä M2 Pirkanmaa/Kanta-Häme * Soittorasia, Tampere * SB Luja,Pälkäne * Nokian KrP Akatemia, Nokia * LFT, Loppi * LASB Hml, Lahti * KeihäsKruunat, Hämeenlinna * KU-68, Kangasala Kaakkois-Suomi 2DIV KS * Hatsina, Mikkeli * Jäppärä,Kärkölä * KoRe, Kotka * Kyljykset, Iitti * MäVi, Mäntyharju * SB Coyotes, Hollola * SB Heinola, Heinola * SaiPa akatemia, Lappeenranta * Sudet SB II,Kouvola * IT Stras, Savonlinna Savo-Karjala M2DIV SK * Apassit,Nilsiä * IisKi, Suonenjoki * Into, Lieksa * Josba II, Joensuu * KiPa-90, Kitee * LeBa-96 OldBoys, Kontiolahti * Pisaba, Pieksämäki * SBS Jekku, Liperi * TDy, Joensuu * VarTa, Varkaus Pohjanmaa M2DIV PM * Blue Fox, Uusikaarlepyy * Fyrry, Vaasa * ISB, Ilmajoki * Jalas, Jalasjärvi * Jeppis FBC, Pietarsaari * Nibacos II, Kokkola * RöVe, Kokkola * SBS PaHa, Ähtäri * SPV II, Seinäjoki Pohjois-Suomi M2DIV PS * Dynamo Akatemia, Oulu * HaBa, Haapavesi * KoskRi, Oulu * OFBC, Oulu * OVP, Oulu * Papas, Kajaani * Popula SB, Ylivieska * SB Hurricane, Oulu * SBT Tornio, Tornio * SS Kanuuna, Lumijoki == Katso myös == * Inssi-Divari * Miesten Suomisarja * Naisten 2. divisioona === Viitteet === Luokka:Suomen salibandysarjat
Ampumahiihto talviolympialaisissa 1980

XIII talviolympialaisissa Lake Placidissa vuonna 1980 ampumahiihto oli kuudetta kertaa olympialaisten ohjelmassa. Ampumahiihdossa järjestettiin kolme kilpailutapahtumaa: miesten 10 ja 20 kilometrin kilpailut sekä 4 × 7,5 kilometrin viesti. ==Miehet== ===10 km=== Sija Maa Kilpailija Aika 1 Frank Ullrich 32.10,69 2 Vladimir Alikin 32.53,10 3 Anatoli Aljabjev 33.09,16 4 Klaus Siebert 33.32,76 5 Kjell Søbak 33.34,64 6 Peter Zelinka 33.45,20 7 Odd Lirhus 34.10,39 8 Peter Angerer 34.13,43 ===20 km=== Sija Maa Kilpailija Aika 1 Anatoli Aljabjev 1.08.16,31 2 Frank Ullrich 1.08.27,79 3 Eberhard Rösch 1.11.11,73 4 Svein Engen 1.11.30,25 5 Erkki Antila 1.11.32,32 6 Yvon Mougel 1.11.33,60 7 Vladimir Barmašov 1.11.49,49 8 Vladimir Alikin 1.12.05,30 === 4 × 7,5 km viesti === Sija Maa Kilpailijat Aika 1 Vladimir Alikin Aleksandr Tihonov Vladimir Barnasov Anatoli Aljabjev 1.34.03,27 2 Mathias Jung Klaus Siebert Frank Ullrich Eberhard Rösch 1.34.56,99 3 Franz Bernreiter Hans Estner Peter Angerer Gerd Winkler 1.37.30,26 4 Svein Engen Kjell Søbak Odd Lirhus Sigleif Johansen 1.38.11,76 5 Yvon Mougel Denis Sandona André Geourjon Christian Poirot 1.38.23,36 6 Rudolf Horn Franz-Josef Weber Josef Koll Alfred Eder 1.38.32,02 7 Keijo Kuntola Erkki Antila Kari Saarela Raimo Seppänen 1.38.50,84 8 Martin Hagen Lyle Nelson Donald Nielsen Peter Hoag 1.39.24,29 == Lähteet == * * Luokka:Talviolympialaiset 1980 1980 Olympialaiset Luokka:Yhdysvaltain hiihto
Bulldoser

__NOTOC__ Bulldoser on vuonna 1998 perustettu tamperelainen punk/rock-yhtye. Yhtye on tehnyt kiertueita muun muassa Baltiassa ja Saksassa. == Jäsenet == * Kata – laulu * Luigi – kitara * Darwin – kitara * Rellu – basso * Reiska – rummut === Entiset jäsenet === * HooCee – basso * Pexte – kitara * Teo Lucifer – kitara * Olli Kuhta – kitara * Maze – kitara * Jakke – kitara * Bart Horny – rummut * Ali – rummut == Diskografia == === Studioalbumit === * * === EP:t === * === Kokoelmilla === * Perkeleen punkit vol. 1 (GG Allin kappale ”Expose Yourself to Kids”) * Perkeleen punkit vol. 2 (Kappaleet ”Falling Sideways”, ”Blast in Oklahoma” ja ”Devil's in my Head”) * Quiet in Street – Against the Police Terror Vol. 2 (Kappaleet ”Freakshow”, ”Devils in My Head” ja ”Everything but Addiction”) ==Aiheesta muualla== * Facebook * * Haastattelu Sue-lehdessä * Hippie girl -avausraita albumilta Meanwhile at the Underground Fightclub * SFU-Records Bulldoser
Sabatier-reaktio

Sabatier-reaktiossa hiilidioksidi ja vety muuntuvat korkean lämpötilan ja nikkelikatalyytin vaikutuksesta metaaniksi ja vedeksi. Reaktion löysi ranskalainen kemisti Paul Sabatier vuonna 1887. Reaktion hyötysuhdetta voidaan parantaa esimerkiksi käyttämällä alumiinioksidia katalyyttinä nikkelin sijaan. ==Reaktio== :\mathrm{CO_{2} + 4\;H_{2} \rightarrow CH_{4} + 2\;H_2O}\qquad \Delta H^0=-165{,}0\, \mathrm{kJ/mol}. Reaktio on eksoterminen. == Käyttö == Sabatier-reaktiota voidaan käyttää metaanipohjaiseen energian varastointiin. Ensin sähköenergialla tuotetaan vetyä elektrolyysi-reaktiossa. Sitten sabatier-reaktiolla muunnetaan vety metaaniksi. Metaani on vetyä huomattavasti helpompi käsiteltävä ja maakaasun myötä sen käyttämiseen on valmista infrastruktuuria. == Aiheesta muualla == *Biokaasu/Biometaani, Sabatier reaktio sivu 5 (pdf) *Christian Junaedi, Kyle Hawley, Dennis Walsh, Subir Roychoudhury, Morgan B. Abney, Jay L. Perry: Compact and Lightweight Sabatier Reactor for Carbon Dioxide Reduction (pdf) Luokka:Kemialliset reaktiot
Bosch-reaktio

Bosch-reaktio on hiilidioksidin ja vedyn välinen kemiallinen reaktio, jonka tuloksena syntyy hiiltä ja vettä. Reaktiota voidaan kiihdyttää käyttämällä sopivaa katalyyttia, kuten rautaa, kobolttia, nikkeliä tai ruteniumia. Bosch- reaktio koostuu kahdesta vaiheesta. Ensimmäisessä reaktiossa hiilidioksidi reagoi vedyn kanssa muodostaen hiilimonoksidia ja vettä (käänteinen vesikaasun siirtoreaktio): :CO2 \+ H2 → CO + H2O Toisessa vaiheessa hiilimonoksidi reagoi edelleen vedyn kanssa, jolloin muodostuu hiiltä ja vettä: :CO + H2 → C + H2O Reaktioyhtälössä nämä vaiheet yhdistetään usein samaan yhtälöön: :CO2(g) + 2 H2(g) → C(s) + 2 H2O(l) Reaktio on saanut nimensä keksijänsä Carl Bosch mukaan. == Katso myös == *Sabatier-reaktio == Aiheesta muualla == *Morgan B. Abney1, J. Matthew Mansell, Evaluation of Bosch-Based Systems Using Non- Traditional Catalysts at Reduced Temperatures, American Institute of Aeronautics and Astronautics (pdf) Luokka:Kemialliset reaktiot
Cabindan tasavalta

Cabindan tasavalta on Cabindan itsenäisyysliikkeen ajama tasavalta, jota muut valtiot eivät ole tunnustaneet. Se on Edustamattomien valtioiden ja kansojen yhteisön jäsen. Muiden valtioiden mielestä Cabinda on Angolan maakunta. Tasavalta hallitsi Cabindan aluetta vuosina 1975–1976. == Historia == Cabindan tasavalta perustaa itsehallintovaatimuksensa Cabindan asemaan Portugalin siirtomaaimperiumin protektoraattina, Portugalin Kongona. Kyseisellä protektoraatilla oli oma historiansa ja erillinen hallinnollinen asema suhteessa Portugalin Länsi-Afrikkaan, josta kehkeytyi nykyinen Angola. Portugalin Kongon asema vahvistettiin kahdenvälisessä Simulambucon sopimuksessa 1883 ja siirtomaavaltojen välisessä Berliinin konferenssissa 1885. Vielä aikaisempia Cabindan edeltäjiä ovat Ngojon ja Kakongon ruhtinaskunnat, jotka olivat Kongon kuningaskunnan enemmän tai vähemmän itsenäisiä vasallimaita. Ajan saatossa Cabindan asema suhteessa Angolaan vaihteli, mutta vielä niinkin myöhään kuin 1933 Cabindan ja Angolan katsottiin olevan Portugalin imperiumin erillisiä osia. Maantieteellisesti Cabinda ja Angola olivat erillään, kuten myös läheinen saarivaltio São Tomé ja Príncipe. Afrikan maiden itsenäisyysliikkeen vahvistuessa 1960-luvulla Cabindan tilanne monimutkaistui. Afrikan yhtenäisyysjärjestö listasi siirtomaavallasta vapautettavien alueiden listalla Angolan sijalle 35 ja Cabindan sijalle 39, mikä osaltaan kertoo siitä, että nämä alueet nähtiin erillisinä. Cabindan itsenäisyysrintama FLEC perusti maanpaossa hallituksen Kinshasaan, ja julisti Cabindan itsenäiseksi 1. elokuuta 1975. Mitkään tahot eivät tunnustaneet Cabindan itsenäisyyttä, koska Portugali kamppaili vielä tuolloin alusmaidensa itsenäisyyspyrkimyksiä vastaan. Pohjois-Angolassa kongojen johtama Angolan vapautusrintama FNLA pyrki luomaan yhtenäisen kongojen valtion vanhan Kongon kuningaskunnan jatkajaksi. Cabinda olisi kuulunut luonnollisena osana tähän valtioon. Mbundujen johtama MPLA kuitenkin valtasi öljyrikkaan Cabindan Pointe-Noiren kautta 11. marraskuuta 1975 ja kukisti 1970-luvun loppuun mennessä sotilaallisesti myös FNLA:n, jonka rippeet jatkoivat vastarintaa UNITA:n osana. FLEC on jatkanut sotilaallista vastarintaa Cabindassa aina näihin päivään saakka. Kapinalliset käyvät sissisotaa Angolan armeijaa vastaan erityisesti alueen pohjoisosassa, mutta heidän sotilaallinen vahvuutensa ei ole koskaan muodostanut todellista uhkaa Angolan armeijalle. == Katso myös == * Pakolaishallitus == Aiheesta muualla == * Cabindan viralliset sivut * Cabinda EVKY:n sivuilla Luokka:Pakolaishallitukset Luokka:Angolan historia Luokka:Yhdistyneisiin kansakuntiin kuulumattomat valtiot
Ampumahiihto talviolympialaisissa 1984

XIV talviolympialaisissa Sarajevossa vuonna 1984 ampumahiihto oli seitsemättä kertaa olympialaisten ohjelmassa. Ampumahiihdossa järjestettiin kolme kilpailutapahtumaa: miesten 10 ja 20 kilometrin kilpailut sekä 4 x 7,5 kilometrin viesti. ==Miehet== ===10 km=== Sija Maa Kilpailija 1 Eirik Kvalfoss 30.53,8 2 Peter Angerer 31.02,4 3 Matthias Jacob 31.10,5 4 Kjell Søbak 31.19,7 5 Algimantas Šalna 31.20,8 6 Yvon Mougel 31.32,9 7 Frank-Peter Roetsch 31.49,8 8 Fritz Fischer 32.04,7 ===20 km=== Sija Maa Kilpailija 1 Peter Angerer 1.11.52,7 2 Frank-Peter Roetsch 1.13.21,4 3 Eirik Kvalfoss 1.14.02,4 4 Yvon Mougel 1.14.53,1 5 Frank Ullrich 1.14.53,7 6 Rolf Storsveen 1.15.23,9 7 Fritz Fischer 1.15.49,7 8 Leif Andersson 1.16.19,3 === 4 × 7,5 km viesti === Sija Maa Kilpailijat Aika 1 Dmitri Vasiljev Juri Kaškarov Algimantas Šalna Sergei Bulygin 1.38.51,7 2 Odd Lirhus Eirik Kvalfoss Rolf Storsveen Kjell Søbak 1.39.03,9 3 Ernst Reiter Walter Pichler Peter Angerer Fritz Fischer 1.39.05,1 4 Holger Wick Frank-Peter Roetsch Matthias Jacob Frank Ullrich 1.40.04,7 5 Adriano Darioli Gottlieb Taschler Johann Passler Andreas Zingerle 1.42.32,8 6 Jaromir Šimůnek Zdenĕk Hák Petr Zelinka Jan Matouš 1.42.40,5 7 Keijo Tiitola Toivo Mäkikyrö Arto Jääskeläinen Tapio Piipponen 1.43.16,0 8 Rudolf Horn Walter Hoerl Franz Schuler Alfred Eder 1.39.24,29 == Lähteet == * * Luokka:Talviolympialaiset 1984 1984 Olympialaiset
Salpat

Salpat (Thaliacea) on vaippaeläimiin kuuluva luokka. Niitä on aiemmin kaikkia kutsuttu meritynnyreiksi. Salpat ovat merieläimiä. Toisin kuin alustaan kiinnittyineinä elävät sukulaisensa meritupet salpat uivat vedessä paikasta toiseen. == Rakenne == Salpat jaetaan kolmeen lahkoon. Tulitelojen (Pyrosomida) lahkon koloniat liikkuvat veden mukana hitaasti pyörien. Varsinaisten salpojen (Salpida) ja meritynnyreiden (Doliolida) lahkoihin kuuluvat salpat elävät joko yksitellen tai kolonioissa, jotka voivat olla useita metriä pitkiä. Kaikki salpat suodattavat ravintonsa vedestä. Salpat pumppaavat vettä ruumiinsa läpi ohjaillen vesisuihkuilla uintiaan. Salpoilla on toukka- ja aikuisvaiheen lisäksi kaksi muuta kehitysvaihetta, jolloin ne muodostavat runkokuntamaisia ryhmiä.Maailman luonto:Eläimet:Selkärangattomat, WSOY 2000 Niiden toukilla on vähäinen selkäjänteen aihe, mutta aikuisissa on tuskin mitään joka viittaisi niiden selkäjänteisiin sukulaisiin. == Esiintyminen == Salpoja esiintyy enimmäkseen laajojen merivirtojen alueella. Nopeasti lisääntyvinä eliöinä ne voivat muodostaa suuria parvia. Useita salpalajeja esiintyy Australian rannikon tuntumassa. == Lähteet == == Aiheesta muualla == *ITIS: Thaliacea *Äärimmäisen harvinainen meriolento tallentui videolle: http://www.uusisuomi.fi/tiede-ja-ymparisto/78743-aarimmaisen- harvinainen-meriolento-tallentui-videolle-katso Luokka:Vaippaeläimet
Abigail (King Diamondin albumi)

Abigail on heavy metal -yhtye King Diamondin toinen albumi ja heidän ensimmäinen konseptialbuminsa. Alkuperäinen levy on äänitetty Sound Track Studiossa vuosina 1986–1987 Kööpenhaminassa Tanskassa. == Juoni == Abigailin tapahtumat sijoittuvat vuoden 1845 kesään. Vastanaineet Miriam Natias ja Jonathan La’Fey muuttavat vanhaan vanhaan sukukartanoon. Matkalla he kohtaavat seitsemän salaperäistä ratsumiestä, jotka kieltävät heitä asettumasta kartanoon, mutta pariskunta ei usko varoituksia. Yöllä Jonathanin esi-isä kreivi de La’Fey ilmestyy aaveen hahmossa ja näyttää Jonathanille vanhan kirstun, johon on haudattu kuolleena syntynyt tyttö Abigail. Aave kertoo oman ja vaimonsa tarinan. Heinäkuun 7. päivä 1777 kreivi de La’Fey sai tietää vaimonsa olleen uskoton ja raskaana. Raivoissaan kreivi työnsi vaimonsa portaita alas, jolloin kreivitär ja hänen kantamansa lapsi kuolivat. Kreivi antoi tuhkata vaimonsa ruumiin, mutta äpärälapsi Abigailin hän muumioi ja hautasi sarkofagiin. Nyt Abigailin henki on riivannut Miriamin, ja vain Miriamin kuolema voi estää kirotun lapsen uudestisyntymän. Jonathan ja Miriam viettävät kesää uudessa asumuksessaan, missä erilaiset pahat enteet vainoavat heitä: kirkonkellot soivat itsekseen, kukkaset kuolevat, vastenmieliset hajut leijailevat kartanossa ja ruokapöytä on katettu kolmelle. Eräänä päivänä Jonathan ja Miriam löytävät tyhjän kehdon, joka kiikkuu kuin joku olisi työntänyt sen liikkeelle vain hetki sitten. Sen enempää Jonathan kuin Miriamkaan eivät tunnusta tuoneensa kehtoa mukanaan. Miriamin vatsa alkaa pyöristyä, ja Jonathan ymmärtää aaveen puhuneen totta. Hän selittää tilanteen vaimolleen, jolloin Abigailin henki puhuu Miriamin kautta ja myöntää tapahtuneen. Kauhistunut Jonathan lähtee hakemaan pappia, mutta Miriam kokee selvän hetken ja käskee Jonathania työntämään hänet portaita alas, kuten kreivi de La’Fey oli aikoinaan tappanut oman vaimonsa. Jonathan tottelee, mutta Abigail ottaa jälleen Miriamin valtaansa ja surmaa Jonathanin. Miriam synnyttää Abigailin ja kuolee, mutta hänen haamunsa jää kummittelemaan kartanoon. Seitsemän ratsumiestä saapuvat paikalle ja löytävät uudestisyntyneen Abigail-vauvan syömästä sarkofagiin säilöttyä ruumistaan. Ratsumiehet vievät Abigailin metsään, hautaavat hänet salaiseen kappeliin ja lävistävät hänen ruumiinsa seitsemällä hopeaisella vaarnalla, joiden toivovat estävän uuden jälleensyntymisen. == Kappaleet == # # # # # # # # # Vuoden 1997 uusintapainoksen bonuskappaleet # * # # # ===Abigail live-DVD, Gothenberg, Ruotsi, 1987=== #Funeral #Arrival #Come To The Sabbath #The Portrait #The Family Ghost #The 7th day of July 1777 #Halloween *Musiikkivideot: #The Family Ghost #Sleepless Nights == Kokoonpano == 1987 ja 1997 CD: *King Diamond: laulu *Andy La Rocque: kitara *Michael Denner: kitara *Timi Hansen: basso *Mikkey Dee: rummut *Roberto Falcao: kosketinsoitin DVD: *King Diamond: laulu *Andy La Rocque: kitara *Michael Moon: kitara *Timi Hansen: basso *Mikkey Dee: rummut == Aiheesta muualla == * Kotisivut * * Luokka:King Diamondin albumit Luokka:Vuoden 1987 albumit
One Way

One Way oli Stockmannin nuorisomuotiin keskittyvä myymäläketju, joka toimi Stockmann-tavaratalojen yhteydessä. One Way myi vaatteita, asusteita ja jalkineita. One Wayn omien merkkien Zoey M. (tyttöjen vaatteet) ja STC DNM (poikien vaatteet) lisäksi One Way myi myös muita merkkejä, kuten WESC, Volcom, Fred Perry, Carhartt, Zoo York, Converse, Vans, Paul Frank, Only, Svea ja Pepe Jeans. Osana Stockmannia myymälöissä hyväksyttiin Stockmannin ja Seppälän lahjakortit. Ajan myötä Stockmann integroi myymälät tavarataloihinsa, ja One Way -myymälät hävisivät katukuvasta, viimeisenä Espoossa keväällä 2017 uuden tavaratalon avautumisen myötä. Vuonna 2018 One Way palasi pop-up- liikkeenä kuukauden ajaksi Stockmannin Helsingin keskustan tavarataloon. == Lähteet == Luokka:Stockmannin tavarataloryhmä Luokka:Vaateliikkeet
Zacks Nkosi

Zacks Nkosi (1918–1980) oli eteläafrikkalainen jazz-saksofonisti ja säveltäjä, joka oli yksi 1950–1960-lukujen afrikkalaisen jazzin kultakauden keskeisimpiä vaikuttajia. Hän yhdisti afrikkalaista perinnettä jazziin ja swingiin. Nkosin poika Jabu (s. 1954) on kosketinsoittaja ja myös tunnettu jazz-muusikko Etelä- Afrikassa. == Lähteet== Luokka:Eteläafrikkalaiset jazzmuusikot Luokka:Jazzsaksofonistit
Koos Kombuis

Koos Kombuis (alun perin André le Roux du Toit, s. 5. marraskuuta 1954 Kapkaupunki) on eteläafrikkalainen muusikko ja säveltäjä, joka tuli tunnetuksi yhtenä apartheid-järjestelmää vastustaneista Voëlvry-ryhmän () muusikoista 1980-luvulla. Ryhmän tarkoituksena oli "vapauttaa afrikaanit historiansa kahleista". Ryhmän sanoitukset olivat hyvin kantaa ottavia ja sisälsivät raskasta arvostelua maan poliittista järjestelmää ja hallitsevaa Kansallispuoluetta kohtaa: :As Afrikaans net kon dans en die NP beweeg. As al die ladies’ bars vol was en die tronke net leeg… As wit en swart een was en die polisie net nice, dan was hierdie land ook ‘n sweet paradise :Oi, jos afrikaanerit osaisivat tanssia ja NP [Kansallispuolue,Nasionale Party] voisi siirtyä. Oi, jos kaikki neitojen baarit olisivat täynnä ja vankilat tyhjiä.. Jos valkoiset ja mustat olisivat yhtä ja poliisi mukava - silloin tämä maa olisi kaunis paratiisi Kombuis on Etelä-Afrikassa tärkeä kulttuurivaikuttaja ja afrikaaneri-rockmusiikin keskeisiä hahmoja. Kombuis on kertonut keskeisiksi musiikillisiksi vaikutteikseen Bob Dylanin, Neil Youngin sekä Beatles-yhtyeen George Harrisonin ja John Lennonin. Kombuis esiintyy usein vain säestäen itseään kitaralla, mutta esiintyy joskus Die Warmblankes-yhtyeen kanssa. Hänen tunnetuimpiin lauluihinsa kuuluu Lisa se Klavier (Lisan piano). ==Levytyksiä== * Ver van die Ou Kalahari * Niemandsland * Elke Boemelaar se Droom * Madiba Bay * Blameer dit op Apartheid * Mona Lisa * Blou Kombuis * Equilibrium * 'n Jaar in die Son == Lähteet== * Koos Kombuis Luokka:Eteläafrikkalaiset lauluntekijät Luokka:Eteläafrikkalaiset laulajat Luokka:Vuonna 1954 syntyneet Luokka:Elävät henkilöt